# data[].attributes.body
Makk Marci az én nevem

ezt a nevet kedvelem!

Mondják is rám: De remek,

vidám szemű, szép gyerek!

Egészséges mint a makk,

nincs is nála boldogabb!”

Döng a labda, száll a labda,

az égnél is magasabbra,

fejről-fejre, lábról-lábra,

majd a kapu balsarkába;

aki gólt rúg, aki kap

egészséges, mint a makk!

Figyelj ide, elmesélem,

mit csinálok nyáron, télen,

mért mondják rám: „De remek,

vidámszemű, szép gyerek!

Ha hull a hó, süt a nap,

egészséges, mint a makk!”

Ősszel hívogat az erdő:

„Gyere, sétálj, kis tekergő!”

Madárfütty szól, lomb susog,

bámulnak a mókusok.

Sétálok a fák alatt,

erős vagyok, mint a makk!

Nyisd ki reggel az ablakot,

lélegezz jó mélyet, nagyot!

Jöhet hideg víz, a szappan,

fogkefe jár fogkrémhabban!

Jól kezdődik így a nap,

olyan leszel, mint a makk!

Hogyha télen hull a hó

vár domboldal, s a szánkó,

jégen ide és oda

kanyarog a korcsolya!

Bár arcod csípi a fagy,

egészséges, mint a makk!

Ha öt-hatszor leguggolsz,

lábad erős lesz és gyors!

Hajlongj, körözz, nem is fáraszt!

csinálhatsz pár fekvőtámaszt!

Meglátod, egy nyár alatt

olyan leszel, mint a makk!

Nézd meg, milyen erős lettem,

dudorodik a bicepszem;

olyan kemény, mint a vas:

a láb, a váll és a has!

Láthatja, aki nem vak,

olyan vagyok, mint a makk!

Mit iszom és mit eszem?

Elmesélem szívesen.

Gyümölcsöt és friss tejet,

húst és kevés kenyeret,

eleget, de nem sokat,

olyan vagyok, mint a makk!

Látod, milyen könnyű dolog,

kezed-lábad fürgén mozog!

Nem kell hozzá semmi más,

minden nap kis testmozgás!

Csináld velem, már holnap

olyan leszel, mint a makk!

# data[].attributes.body
legfontosabb "szabályai”

minél több friss gyümölcs legyen benne, konzervből csak, ha nagyon muszáj. Én pl. csak egyféle konzervet szoktam használni, őszibarackot, mert az tényleg finom, meg friss őszibarackhoz télen tényleg nem igen lehet hozzájutni (a mélyhűtöttnek az állaga, az nem túl guszta).

a citrusféléket meg kell szabadítani a fehér héjuktól, hártyáktól, még a mandarint is a kis "erektől", mert keserűvé teszik az egészet, babra munka sajnos (ez a legmacerásabb az egészben), de nem éri meg lespórolni, mert nem lesz finom a végeredmény.

kevergetni nem szabad az egészet, mert összetörnek a gyümölcsök, csak rétegezzük le egy nagy üvegtálba (az szép is kívülről) és "függőlegesen" kanalazzunk majd belőle, hogy mindenkinek jusson mindegyik fajta gyümölcsből.

ha fagyasztott gyümölcsöket használunk, akkor azokat ne olvasszuk ki előre, hanem fagyosan tegyük bele, és öntsük fel az egészet valamilyen gyümölcslével, én az őszibarack konzerv levéből szoktam ráönteni egy kicsit (nem kell az egész, mert az jó cukros), ezen kívül 100% narancslevet és almalevet használok. Fontos, hogy az egészet ellepje a lé, ettől nem lesz lottyadt az egész. A mélyhűtött gyümölcsök is szépen lassan olvadnak így ki a lében, és a friss gyümölcsök sem barnulnak meg, ha folyadékban állnak.

A rétegezésnél érdemes arra figyelni, hogy milyen sorrendben tesszük az edényben a különböző fajtákat: egy nagyon savanyú után jöjjön egy édesebb: (pl. grapefruitra, banán, vagy barack, stb. ), meg a színek is minél változatosabban jöjjenek, ne pakoljunk egymásra sok pirosat, hanem váltogassuk: fehér alma, piros meggy, zöld kiwi, sárga barack, stb... (de ez már csak az esztétikum).

Díszítésnek a tetejére én most szórtam egy kis aszalt mazsolát és áfonyát.

Ami a képen látható tálban van: pink grapefruit, őszibarack befőtt, mélyhűtött meggy, banán, friss japán szilva (az a kis kerek formájú, még télen is kapható), fehér grapefruit, alma, körte, fagyasztott cseresznye, narancs,  mandarin, kiwi, gránátalma, arany mazsola és aszalt áfonya.

# data[].attributes.body
Gyümölcs

Ha már a minél gyorsabb és egészségesebb reggeli a cél, akkor a gyümölcsök is remek választást jelentenek. Ha nincs idő a reggelizésre, akkor jó lehetőség az olyan gyümölcsök fogyasztása, amiket el lehet vinni, és a gyerekek sem eszik le magukat vele. Ilyen például az alma, vagy a banán. Ha van idő az otthoni reggelizésre, akkor már a körte, narancs, mandarin, cseresznye, szilva, vagy az eper is szóba jöhet. Ha van még egy kis plusz idő, akkor érdemes összevágni őket, úgy gyorsabban fogynak és a gyerekek nagyobb örömmel eszik meg.

Zöldség

A gyümölcsök mellett a zöldségekről sem szabad megfeledkezni. A zöldségek több szempontból is egészségesebbek a gyümölcsöknél. Az egyik súlyos érv a zöldségek mellett például az, hogy nincs bennük fruktóz, ezáltal nem emelik meg a vércukorszintet. A fruktózt ugyan korlátozott mennyiségben a cukorbetegek is fogyaszthatják, de attól függetlenül, hogy nincs köze az inzulin termeléshez a vércukorszintet megnöveli. Önálló reggeliként a sárgarépa fogyasztása a legpraktikusabb. Ez a szemnek tesz különösen jót, a sok A vitamin miatt. Ha reggeli szendvicsről van szó, akkor pedig mindenféle zöldséget adhatunk mellé, amit gyorsan fel lehet vágni, pl.: paradicsom, paprika, retek, uborka.

Joghurt

Az egyik legjobb választás a joghurt, ha a gyors és egészséges reggeliről van szó. Ennek a tápláló reggelinek az elkészítése gyakorlatilag annyit jelent, hogy benyúlunk érte a hűtőbe. Az elfogyasztása is gyors, így tényleg csak pár percet vesz el a reggeli készülődésből, mégis nagyban hozzájárul a gyerekek testi fejlődéséhez és szellemi frissességéhez.

Tévhit, hogy csak a natúr joghurtok lennének egészségesek. A különböző gyümölcsöt tartalmazó joghurtok is azok lehetnek, de itt már jobban kell figyelni arra, hogy ne legyen benne valamilyen káros összetevő. Több gyümölcs joghurt esetén is színezőanyagokat és aromákat használnak ízesítéshez. Ha tehetjük, akkor olyat válasszunk, ami minél több természetes hozzávalót tartalmaz. Házilag is készíthetünk joghurtot, amibe így nem kerül semmilyen mesterséges anyag. Ebbe pedig ízesítésnek bátran tehetünk valódi gyümölcsdarabkákat.

Zabpehely

A gabonapehely egy közkedvelt, gyors reggelizési megoldás. Helyette azonban próbáld ki a zabpelyhet! Ez sokkal egészségesebb és az elkészítés mód semmiben sem változik. A gyerekek kedvence rendszerint a minél cukrosabb és több csokit tartalmazó termékek, de ezek tényleg nem egészségesek, ezért érdemes más kisebb kortól kezdve az egészségesebb fajtákra rászoktatni őket. A tehéntej egészségességével kapcsolatban ugyan vannak még kérdőjelek, de mindenesetre sok szükséges kalciumot tartalmaz, ami a csontok egészséges fejlődéséhez és a későbbi csontritkulás kialakulásának megelőzésére szolgál.

# data[].attributes.body
https://www.nosalty.hu/recept/fustolt-sajtos-repakrem

# data[].attributes.body
􏰆􏰆􏰆 ALMÁS MÁKOS
darált mákot mézzel és reszelt almával keverünk össze.

# data[].attributes.body
SÜTÕTÖK
Sonkatököt felszeletelünk, magját kiszedjük. Sütõlemezre tesszük, felületét mézzel megkenhetjük. Forró sütõbe helyezzük, körülbelül 1 óra hosszat sütjük. A megmosott magokat kis tálkán a tök mellé helyezzük, de csak kb. 15-20 percig sütjük. Vékony héjú, így héjastól megehetjük. Parázstököt hosszabb ideig kell sütni, magháza nem ehetõ.

# data[].attributes.body
· Barchoba: gondoltam egy betegségre…,gyógynövényre…stb.

·Mi van a zsákban? (érzékelő játék) - gyógyítás eszközei, - az egészség

megőrzésének eszközei, megnevezésük, csoportosításuk, mire használják?

·Mi a betegségem? - a betegség eljátszása szavak nélkül

# data[].attributes.attachment_link.title
Minden, amit a koronavírusról el kell mesélned a gyerekeknek

# data[].attributes.attachment_link.title
Testünk és az érzékszerveink témakör játékai

# data[].attributes.body
Érzékszerves dobókocka

Vágjátok ki és illesszétek össze a képen látható dobókockát.

A gyerekek felváltva dobhatnak, majd meg kell nevezniük valamit, amit a dobott érzékszervvel érezhetnek.

# data[].attributes.body
A testünk

Ehhez a feladathoz szükségünk van egy nagy csomagolópapírra. A gyerekek párokban vagy csoportokban dolgozhatnak.

Az egyik gyermek feküdjön a lapra, a többiek rajzolják körbe a testét.

Utána a testet dekorálhatják kedvük szerint. Felöltöztethetik, vagyis rajzolhatnak neki ruhát, akár az évszaknak megfelelően is. Vagy rajzolhatnak rá jelmezt is.

Nagyobbak akár a szerveket is berajzolhatják a testbe

# data[].attributes.body
Néma bújócska

A szobában, teremben rejtsünk el olyan tárgyakat, melyek a tisztálkodással kapcsolatosak (körömkefe, fogkrém, kisolló, szivacs, sampon, fésű, körömcsipesz, szappan, fogselyem stb).

A gyerekek elkezdik keresni a tárgyakat. Ha valaki egyet megtalált, nem szól semmit, hanem visszaül a helyére, a tárgyat pedig ott hagyja, nem nyúlhat hozzá. A játékot teljesen némán kell játszani.

Amikor már mindenki ül, egy gyermek elkezdi: Én találtam valamit, amivel a fogunkat tartjuk tisztán. A többiek kitalálják, hogy mit találhatott meg, majd az illető előveszi a talált tárgyat.

# data[].attributes.body
·         orvosi szerepjáték

·         barchoba: gondoltam egy betegségre…,gyógynövényre…stb.

·         Mi van a zsákban? (érzékelő játék) - gyógyítás eszközei, - az egészség

megőrzésének eszközei, megnevezésük, csoportosításuk, mire használják?

·         Mi a betegségem? - a betegség eljátszása szavak nélkül

·         tollpihe fújás: a helyes orrfújás játékos gyakorlása (egyik orrlyuk befogása-a

másikkal tollpihe fújása)

·         szerepjátékok: mentős, gyógyszertáros, orvos

·         játékok: érzelmeket kifejező játékok

·         találós kérdések a témával egybefüggően

# data[].attributes.body
" Hegy hátán gólyafészek,

minden ember látja,

Csak egy ember nem látja,

az is kukucskálja. "

A csoportból valamelyik gyermekre, aki csukott szemmel áll, rárakunk egy pihét.

Ki kell találnia, hogy melyik testrészére helyezték rá.

# data[].attributes.body
Gólya, gólya gilice…,
Árkot ugrott a szúnyog..,

Lóg a lába..,

Hüvelykujjam almafa…
Alma,alma,piros alma odafönn a fán

# data[].attributes.attachment_link.title
VIDÁM MANÓK EGYÜTTES- A TESTEM /Hivatalos klip/ gyerekdal

# data[].attributes.body
Felvethető témák:

Mi az egészség?

Mit jelent az egészséges étel?

Cukros és egészségtelen ételek, italok.

Víz szerepe.

Mozgás fontossága.
Mitől leszünk egészségesek?

Mitől leszünk betegek?

Baktériumok,vírusok az életünkben

Szerintetek miért viselnek a felnőttek maszkot és kesztyűt, miért fertőtlenítik a kezüket?
Hallottatok arról, miért kell az utcai cipő levétele után azonnal kezet mosni, ha megérkeztünk az óvodába, vagy haza? Használtatok már kézfertőtlenítőt?
Milyen is az alapos kézmosás?
Miért nem érintjük az arcunkat, szájunkat, szemünket, orrunkat?
Miért kell tüsszentés, orrfújás, köhögés után a zsebkendőt azonnal a szemetesbe dobni, vagy ha nem tudjuk hirtelen előkapni, a könyökhajlatba tüsszenteni, köhögni és utána rögtön kezet mosni?
Miért nem megyünk közel egymáshoz? Miért nem adunk most puszit, nem simogatjuk meg egymást?
Miért változtak meg itt az óvodában az étkezéssel kapcsolatos szabályaink?

Baleset megelőzés
Beszélgetés az étkezési szokásokról, mi lehet az oka a fogyásnak-hízásnak

A különböző ételeket ábrázoló képek csoportosítása
Mit tehetünk egészségünk megőrzése érdekében?

Élmények felidézése beszélgetések kapcsán
Orvos gyógyító szerepe

Verbális kommunikáció fejlesztése az elhangzott mesék feldolgozásán keresztül: szókincsbővítés

Ilyen nagy vagyok! súly, - magasságmérés, magasság összehasonlítása

mérőszalag mellett a gyerekek jeleinek feltüntetésével

változatos táplálkozás, vitamindús ételeink, élelmiszerek: sütőtök, alma-répa-dió saláta

közös óvodai szűrővizsgálatok: szemészet, fogászat, hajellenőrzés

testünk, testrészek: Melyek a páros testrészek? Miért rossz, ha a páros testrészünkből csak egy van? pl: ugrálás fél lábon..stb. végtagok funkciói

érzékszervek és funkciói: Mit látsz? Mit hallasz? Melyik oldalon van a szív?

(tegye a szívére a kezét, hogy érezze a szívdobogást)

testünk ápolása, környezetünk rendben tartása

gyógynövények és hatásuk

testnevelés, sport, egészséges életmód fontossága: mozgás, edzettség

biztosítása mindennap
Végül, beszélgetések az ézelmeinkről (Bánat Kanna, Öröm Bödön, Méregzsák)

# data[].attributes.attachment_link.title
Kézmosós dal: Kosz, kosz, kosz, ha koszos a kezed

# data[].attributes.headline
Meséljünk.....                    Fognyűvő manócska

# data[].attributes.subject
Meséljünk.....                    Fognyűvő manócska

# data[].attributes.body
Hanna Künzel: Fognyűvő manócska

Összefoglaló: Nyalókás Gergő mindig csak édességet eszik és sose mos fogat. Egyik este meglátogatta egy manó, aki hirtelen eltűnik. Másnap fogfájásra ébred Gergő, ezért anyukája elviszi a fogorvoshoz. A fogorvos egy kedves bácsi, aki megengedi Gergőnek, hogy kipróbáljon néhány eszközt. Utána kiűzi Gergő szájából a csúnya fognyűvő manót. Gergő elhatározza, hogy innentől egészséges ételeket fog enni és mindig alaposan meg fogja mosni a fogát.

Mesében egészséggel kapcsolatos:

Fogfájás

Egészségtelen táplálkozás

A cukrok, csokik rontják a fogalat

Egészséges táplálkozás

A gyümölcsök egészségesek

Egészséges szokások

Fogmosás reggel, este

# data[].attributes.headline
Meséljünk....                         Ödönke a duci kisegér

# data[].attributes.subject
Meséljünk....                         Ödönke a duci kisegér

# data[].attributes.body
Hermann Marika: Ödönke, a duci kisegér

Ödönke nem szeretett oviba járni, mert a társai folyton csúfolódtak vele.

- Hova gurulsz Döncike, tán a dönci bölcsibe? - kérdezgették tőle kacarászva, mert mi tagadás Ödönke elég duci egérke volt.

Igaz, hogy a süti volt a kedvenc eledele, a tévézés pedig, a kedvenc szórakozása.

Most is pityeregve baktatott egérmamával az óvoda felé. Szembe jött velük Manó apó.

- Te meg mért itatod az egereket? - kérdezte Ödönkétől.

- Mert utálok oviba járni - szipogta a kisegér.

- Hiszen oda sok kispajtásod jár, és jókat játszhatsz velük!

- Ugyan! Azok csak kinevetnek, hogy duci vagyok - keseregte az egérke -,

de mit csináljak, ha nem szeretem a zöldségeket, és nem szeretek futkározni se.

- Ha eljössz hozzám egy hétre, készítünk varázsfőzeteket, melyektől te is olyan fürge kisegér leszel, mint a többiek - vigasztalta az öreg manó.

Ödönke szeme felcsillant.

- Elmehetek mama? - nézett esdekelve az anyukájára. - Légyszi! Légyszi!

- Elmehetsz - mondta mosolyogva egérmama, hiszen gyermekkorában, ő is imádott barangolni Manó apóval a hegyek között.

- Akkor indulhatunk is - fogta kézen Manó apó Ödönkét, és elindultak a hegyek felé.

Még félúton se jártak, amikor Ödönke fáradtan lerogyott egy fa tövébe.

- Haza akarok menni a mamához! - kiáltozta könnyes szemekkel.

- Ahogy akarod, csak siess, mert rád esteledik - mondta Manó apó,

és tovább indult. Ödönke ijedten nézett utána, majd feltápászkodott, és Manó apó után kocogott.

Egyszer Manó apó megállt egy bokornál, melynek ágai roskadoztak a lédús, illatos vadmálnától.

- Ebből a varázs málnából szedünk vacsorára - mondta, és egy lapulevéltölcsért színültig teleszedtek.

Ödönke megjegyezte:

- Ezt én meg nem eszem, mert ez pont olyan, mint otthon a málna.

- Ez nem málna, ez varázs málna - dörmögte Manó apó.

Amikor hazaértek, megmosták a zamatos gyümölcsöt. Mivel Ödönke gyomra igen csak korgott, bizony jól belakmározott belőle,

és miközben várta a varázslatot, elaludt.

Reggel, a nap már magasan járt az égen, amikor felébredt, és kivánszorgott a konyhába. Az asztalon sajt, tojás és friss gyümölcslé illatozott.

- Gyere gyorsan reggelizni, mert indulunk a varázs sóskáért, amiből a mai főzetet készítjük - invitálta kedvesen Manó apó.

- Nekem ez nem kell! - mutatott Ödönke dacosan a reggelire, és üres gyomorral indult az öreg manó után.

- Messze van még az a varázs sóska? - pihegte a fák között botladozva.

- Maradj csöndbe! Ott lapul egy nyuszi, még megijeszted - mutatott Manó apó a tisztás felé.

Ödönke szeme elkerekedett.

- Kapjuk el! - kiáltotta, és már futott is. A nyuszinak se kellett több, hipp, hopp beszaladt a fák közé.

- Ott legel egy óriás nyuszi! - mutatott a távolba Ödönke és nekiramodott.

- Hiszen az egy őzgida - nevetett Manó apó, ám Ödönke csak futott, de az őzike úgy elillant előle, mintha ott se lett volna.

Mire odaértek az erdei vadsóskához, Ödönke sok állatot megismert. Igaz korgott a gyomra, és sajgott a lába, de nagyon jól érezte magát.

Egy nagy tál vadsóskát szedtek, amiből Manó apóval főzetet készítettek.

- Ez pont olyan mint anyu sóskafőzeléke - kavargatta gyanúsan Ödönke, de mivel más ennivaló nem volt, jóízűen bekanalazta.

Egérkénk minden nap finomabbnál, finomabb ízeket ismert meg, és mitagadás egyre fürgébben futkározott a fák között.

- Manóapó, elromlott a nadrágom! - kiáltotta egyik reggel Ödönke, mert a nadrágja, folyton lecsúszott róla.

Manóapó nagyot nevetett.

- Nézz csak bele a tükörbe! - mondta és egy tükröt tartott Ödönke elé.

- Ez meg ki? - meredt a tükörképre Ödönke, ahonnan egy vidám képű, fürge egérke nézett vissza rá.

- Hiszen ez én vagyok! - ismerte fel önmagát. - Már nem vagyok duci! Köszönöm a varázslatot Manó apó! - ugrándozott boldogan.

- Csakis magadnak köszönd - ölelte meg az öreg manó - nem volt itt semmiféle varázslat. A mozgástól, a friss levegőtől,

a finom és egészséges ételektől lettél ilyen fürge és vidám - magyarázta kedvesen.

Ödönke olyan boldog volt, mint még soha. Alig várta, hogy újra mehessen az oviba, és elmesélhesse a sok izgalmas kalandját.

Bizony ettől kezdve senki sem nevezte Ödönkét, Döncikének, és mindenki a barátja akart lenni.

# data[].attributes.body
Képzeljétek gyerekek, mi történt! ... Egy nyuszikának a mezőn megfájdult a foga. Valószínűleg úgy esett meg ez a nagy baj, hogy kemény káposztatorzsára harapott.

Panaszosan makogott a nyuszi, és nem tudta, mitévő legyen. A pofácskája hamarosan dagadni kezdett, s amikor a barázdabillegető meglátta, ijedtében még billegni is elfelejtett.

Lekonyult a füle bánatában , és csak üldögélt a rét közepén, gyógyfüvecskék kínálták magukat orvosságnak a fájós fogára, vadvirágok legyezgették a daganatot. De hát mindez nem sokat használt.

Észrevette a nyuszi, hogy egy mókus mogyorót ropogtat az erdőszéli fán. Elkezdett vele beszélgetni.

- Mak-mak, de jó neked, mókuska!

- Mi a bajod van nyulacska?

– Fáj a fogam. mókuska!

- Ki kell húzni nyulacska.

- Ki húzná ki, mókuska?

– Harkály doktor nyulacska.

- Nem fog fájni, mókuska?

– Csak egy kicsit, nyulacska.

Gyáva volt a nyuszi, de a foga már annyira fájt, hogy mégis elindult az erdőbe. Messziről hallatszott Harkály doktor kopácsolása. Amint közeledett hozzá, egyre jobban inába szállt a bátorsága.

- Sárgarépás jó napot!- toppant eléje hirtelen a róka. - Mi lelte azt a szép nyúlpofikádat, hogy ekkorára dagadt?

– Éppen most megyek fogat húzatni – reszketett a nyuszi-, de nagyon félek, mert harkály doktornak éles a csőre.

- Ó, ó- sopánkodott a róka-, nem kell ahhoz harkály. Ide süss, nyulacska! Majd én rákötök egy vékony indát a rossz fogadra, megrántom, és úgy kihúzom, hogy egy csöppet sem fog fájni.

Valójában azt gondolta a ravasz róka, hogy a fogára kötött indánál fogva szépen hazavezeti az ostoba nyulacskát a rókalyukban várakozó fiainak. Azoknak ma éppen ilyne gyönge nyúlhúsra támadt kedvük.

A nyuszi ezt nem tudta, ezért izgatottan mozgatta a bajuszát.

- Komolyan mondod, Róka bácsi?

– Úgy ám füles öcsém! Sohasem fog többé fájni a fogad! No gyere csak közelebb, ne félj, nem bántalak. Tátsd ki szépen a szád! ... Így ni! Biz’ ez csúnya fog, de már rajta is a hurok. No gyere szépen velem, amerre vezetlek.

Vitte a róka a megszeppent nyulacskát és már majdnem a rókalyuknál voltak,s be is húzhatta volna oda szépen, de akkor az egyik rókafi, a legéhesebbik, kidugta a fejét, és elkiáltotta magát:

- Hozza papa a pecsenyét!

Ettől a nyuszi úgy megijedt, hogy hátrarántotta a fejét, s nyomban kirepült a szájából a fájós fogacska. A róka meg, aki húzta az inda másik végét, hanyatt bukfencezett, és legurult a domboldalon, bele a jéghideg patakba.

Felröppentek a madarak a fákról, összeszaladtak az őzek, és makkot dobáltak egymásnak a mókusok, úgy örültek, hogy ravaszdi pórul járt.

A nyuszi pedig ahogyan hátrarántotta a fejét, megszabadult a fájós fogától, s ma is vidáman ugrál a mezőn.

Aki nem hiszi, menjen ki a mezőre és kérdezze meg tőle!

# data[].attributes.body
Hogy ki a Hapcimanó?

Pirinyó kicsi emberke a Hapcimanó, kajla lábú, ráncos képű, vörös orrú. Fekete malaclopóban jár, a fekete malaclopón van egy nagy, lötyögős csuklya, az a nagy , lötyögős csuklyát legtöbbször annyira a fejére húzza a Hapcimanó, hogy az arcából csak a nagy vörös orra kukucskál ki, hanem aztán messzire fénylik, akár az érett paprika.

Hogy hol van Hapcimanó?
A Hapcimanó legszívesebben a nyirkos ereszcsatornákban kuporog, fönt a házak legtetején. Onnan kukucskál le az utcára. Mert az arca ugyan kicsike, hanem a két apró szeme olyan jó, hogy a sasé se jobb annál.

Amikor azután esik az eső, s az utca csupa pocsolya, a rakoncátlan lurkók meg addig tapicskálnak a pocsolyákban, amíg meg nem vizesedik a lábuk, akkor Hapcimanó lemászik a csatornán, villámgyorsan és alig-alig észrevehetően belecsíp az orrukba, aztán másnap valamennyi lurkó náthás.

- Hapci! - tüsszent akkor a sok haszontalan. Vagy:

- Pcuha!

Némelyik meg úgy, hogy:

- Há-ácsi!

Vagy épen:

Há-ápp-csihi!

Hanem az bizony nem nevetni való, mert ilyenkor folyton-folyvást orrot kell fújni, és a többi gyerekkel játszani meg éppenséggel tilos. Néha még egész nap az ágyban is kell maradni annak, aki náthás, ez pedig igen-igen keserves dolog.

A Hapcimanó különben azt is ugyancsak lesi, hogy betakaróznak-e szépen a gyerekek este az ágyacskájukban, főleg télen.

Őrizkedjetek hát nagyon a manótól, s ha valaha az utcán játszotok, és kezdtek fázni, mert elhűl a lábatok, akkor gyorsan, gyorsan futkározzatok egyet. Mert a Hapcimanó résen van ugyan, hanem a lába, az olyan kurta, és olyan kajla, hogy azt a gyereket, aki gyorsan elszalad előle, sohanapján se éri utol.

# data[].attributes.body
Mese a vízilóról, aki félt az oltástól....,
Sebők Éva: Beteglátogatás
Csarusin: Nyikita doktort játszik
Rókakuruzsló (orosz nm.),
Hapcimanó
A doktor néni táskája
Janikovszky Éva: Már óvodás vagyok
Betörik vackor orra
A három kívánság…(Benedek Elek)
Anna Russelmann: Rontó és bontó a tejfog utcában
A beteg kapitány, akinek fül bácsi jót akart (Varga Katalin)
Fésűs Éva:Tüsszentős mese
Szutyejev: Egy zsák alma​
Fésűs Éva: Pöttömke beteg

# data[].attributes.body
https://drive.google.com/file/d/1uzh-iO6OdTW3tLk-1Xird_GeUsZYHFAJ/view?usp=drivesdk

# data[].attributes.body
https://youtu.be/66JDRhWONEQ

# data[].attributes.body
Kicsi orr, kicsi száj,

(mutatás orra, szájra)

Keretezi kicsi áll,

Kupolája homlok.

(mutatás állra, homlokra)

Piros arc, piros nyár,

(arc simogatása)

Áfonyakék szembogár,

(szem lecsukása)

A pillái lombok.

(a szempilla megcsiklandozása)

# data[].attributes.body
Itt a szemem, itt a szám

Ez meg itt az orrocskám.

(mutatás szemre, szájra, orra)

Jobbra, balra két karom,

Forgatom, ha akarom.

(jobb és bal kéz emelgetése, forgatása)

Két lábamon megállok,

Ha akarok, ugrálok.

(lábak ütögetése, ugrálás)

# data[].attributes.body
Sűrű erdő,

(fejtetőtől lefelé a  hajat simogatjuk)

kopasz mező,

(homlokot kisimítjuk)

két pillangó,

(szemek körül rajzolunk egy kört)

egy szörtyögő.

(orrtőtől az orrnyeregig, oda vissza simítunk)

Egy tátogó,

(száj körül, bajusz, mosoly)

itt lemegy,

(álltól lefelé a pocakon simítunk)

itt megáll,

(pocakon megpihen a kéz)

itt a kulacs, itt igyál!

(a pocakot meglötyögtetjük)

# data[].attributes.body
Ás-pis, kerekes
Úti füves leveles
Bíbola, bíbola
Paccs,paccs,paccs.

# data[].attributes.body
-Különféle mozgásos feladatok váltott végtagokkal (pl. eldobni a labdát jobb kézzel, stb.);

- Átbújás különféle bútorok, játékeszközök alatt, fölött.

- Mozgások adott tárgyakhoz képest (álljon a fa mögé)

# data[].attributes.body
*        sorverseny-mentősök: Ki ér előbb a beteghez?

·         futás közben jelre végzett játékos feladatok: érintsd meg a megnevezett testrészedet

·         utánzó mozgás az ujjakkal, a kezekkel: esik az eső, dörög az ég, villámlik,
.         a pillangó a jobb kezedre száll: testrészek megnevezése

·         testbeszéd: gesztus, mimika

# data[].attributes.attachment_link.title
Manósuli  Egy kis torna (Előre a jobb kezedet, utána hátra) Napraforgó Meseszínház karantén

# data[].attributes.body
A gyerekek szemben állnak egymással, párosával. A dalra mutogatják egymásnak a mozdulatokat.

# data[].attributes.body
Comb, térd, boka - föl! / comb, térd, boka - föl!

A gyerekek egyre lejjebb hajolva sorra megérintik a combjukat, térdüket, bokájukat, aztán fölemelkednek újra állásba. Közben változtatunk az ütemen, hol lassabban, hol gyorsabban végezzük a gyakorlatot.

# data[].attributes.body
A fejem, a vállam, a térdem a bokám/ a térdem a bokám/ a térdem a bokám/ A fejem a vállam, a térdem a bokám, / a szemem a fülem, / az orrom a szám.

Itt is sorban megérintjük az adott testrészeket, miközben mondjuk a mondókát…

# data[].attributes.body
Körben ülnek a gyerekek, kör közepén a babzsákok.
Játékvezető sorolja a testrészeket, a gyerekeknek meg kell érinteniük, minél gyorsabban.
Ha a játékvezető azt kiáltja ,babzsák!!!!!!
Mindenki magasba emel egy babzsákot.
Aki a leggyorsabb, ő lesz az új játékvezető.

# data[].attributes.attachment_link.title
Amit tudni akarsz a nátháról - Okos Doboz

# data[].attributes.attachment_link.title
Egyszer volt hol nem volt az Élet -  A test őrei

# data[].attributes.body
fűben-fában orvosság,
kimutatja a foga fehérjét,
leesik az álla,
nem érdemes vele ujjat húzni,
bal lábbal kelt fel,
nyakába szedi a lábát…stb

# data[].attributes.body
Napi egy alma az orvost távol tartja.

# data[].attributes.body
Egészség. Az egészség izét a betegség adja. E. – Adjon isten egészséget, magyarok közt egyességet. Sz. – Adjon isten három e-t: eszet, erőt, egészséget. E. – Akkor becsüli ember az egészséget, mikor a betegséget érzi. E. – Akkor becsüli az ember az egészséget, mikor beteg. S. – Akkor drága az egészség, mikor meglep a betegség. S. – Bibor, bársony, vendégség: jobb egy napi egészség. BSz. – Eb az élet egészség nélkül. D. – Egészségére válik, mint cigánynak a rakonca. E.. – Egészségére válik, mint cigánylónak a rakonca. D. – Egészséggel szajkó! ne légy szivszakajtó. E. Ny. – Elégség, egészség. E. – Igér az orvos egészséget, de nincs rá hatalma. E. – Jó egészséget hozzá. E. – Jó egészséget kivánok. E. – Jó mód, kivánt egészség. (Az egészség felér a gazdagsággal.) E. – Kelletlen ott a kincs, hol jó egészség nincs. KV. – Kelletlen a kincs, ha egészség nincs. ME. – Kinek szűkön elesége, annak van jó egészsége. Ny. – Kinek szűkös bora elesége, annak jó az egészsége. ME. – Legnagyobb kincs a jó egészség. S. – Nincs jobb mint a jó egészség. E. – Mértékletesség, kivánt egészség. KV. – Ritka egészség betegség nélkül. (Valami baj nélkül.) D. – Szükség termi az egészséget. E. – Tisztaság és csinos viselet másod-egészség. E. – Tisztaság fél egészség. Ny. 19. – Tisztaság második egészség. E. – Váljék egészségére! (Gúnyosan.) E.

# data[].attributes.body
A betegnek orvos a barátja.
( A betegen csak az orvos segíthet, hiába jajveszékel másnak.)

# data[].attributes.body
Dobj és töltsd meg gyümölcsökkel a talicskát vagy kosarat!A kosárra tehetsz számot is,hogy mennyi gyümölcs kerüljön bele!
Almát, körtét, cseresznyét, akár a fára is fel lehet tenni.